google/wiki40b huggingface dataset:
בלוסטאקס

מריץ היישומים

המוצר המרכזי של חברת בלוסטאקס, מריץ יישומי האנדרואיד, זמין להורדה עבור מערכות ההפעלה Windows ו-macOS. התכונות הבסיסיות של התוכנה זמינות להורדה בחינם. תכונותיה המתקדמות יותר כרוכות בתשלום דמי מנוי חודשי. החברה מצהירה כי מריץ היישומים מאפשר להריץ כ-96% מתוך 1.4 מיליון היישומים מתוך החנות Google Play נכון ל-24 באפריל 2015. בדצמבר 2015, החברה הודיעה כי כמות ההורדות של המוצר הגיע ל-109 מיליון הורדות מאז הפצתו. מריץ היישומים מאפשר אינטגרציה עם עכבר, מקלדת ולוח מגע.

BlueStacks for Mac

ב-27 ביוני 2012, החברה שחררה גרסת אלפא-1 של מריץ היישומים שלה עבור מחשבי Mac, הזמין להורדה עבור מערכת ההפעלה macOS. גרסת הבטא שוחררה ב-27 בדצמבר 2012. באפריל 2015, בלוסטאקס הודיעה כי הגרסה החדשה והרשמית של היישום עבור macOS בפיתוח.
ביולי 2015, בלוסטאקס שחררה את הגרסה החדשה ל-macOS. הפיתוח והתמיכה של בלוסטאקס עבור macOS הופסקו בנובמבר 2017. מאוחר יותר הפיתוח עבור מחשבי Mac התחדש ובמרץ 2018 גרסה חדשה של היישום עבור macOS הייתה זמינה דרך האתר של בלוסטאקס. החל משחרור גרסת 10.14 (Mojave) של macOS,‏ BlueStacks for Mac אינו תואם למערכת.

GamePop

ב-9 במאי 2013, חברת בלוסטאקס הודיעה על שירות חדש בשם GamePop. השירות מאפשר למשתמשים לשחק בכ-500 משחקי מובייל מהחנות Google Play על גבי מסך הטלוויזיה. GamePop זמין כקונסולת משחקים המתחברת אל חיבור ה-HDMI של מסך הטלוויזיה, ומאפשר שליטה במשחקי האנדרואיד באמצעות שלט משחק הנמכר בנפרד או באמצעות קישור הטלפון הנייד ושימוש במסך הטלפון כשלט המשחק. ב-23 ביולי 2014, חברת סמסונג הודיעה כי השקיעה בגיבוי השירות GamePop, דבר שהוביל לסך ההשקעות מחוץ לבלוסטאקס לכ-26 מיליון דולר.
מדיסון הו

ביוגרפיה

מדיסון הו נולדה ב-2 ביוני 2002 בלונגויו, טקסס, ארצות הברית. כשהייתה בת שנתיים עברה עם משפחתה לדרום קליפורניה. לאחר מכן עברו ללוס אנג'לס ושם החלה להתעניין במשחק לראשונה. כיום מתגוררת בסריטוס, קליפורניה.
יום המיוחס

יום המיוחס (או יום יחוס) הוא כינוי ליום ב' בסיוון, הנמצא בין ראש חודש סיוון לבין שלושת ימי ההגבלה.
אדר א'

שמותיו

בהלכה נקרא אדר זה בשם "אדר ראשון" או "אדר הראשון", ובמשנה הוא נקרא "אדר הסמוך לשבט". היות שהוא מתווסף ללוח השנה רק בשנה מעוברת, נקרא חודש זה גם "חודש העיבור".

מצבים מיוחדים

כיון שחודש זה קיים רק לסירוגין, עשויים להתעורר מצבים מיוחדים: אחת התופעות המפורסמות היא, שילד שנולד לפני ילד אחר (למשל, כאשר שהראשון נולד בסוף אדר א', והשני בראשית אדר ב') יחוג את בר המצווה שלו לאחר חברו, אם השנה שבה חלה בר המצווה, היא שנה פשוטה.
תופעה אפשרית נוספת היא, לידת תאומים בליל ראש חודש אדר בשנה פשוטה. אם אחד יוולד קודם שקיעת החמה (כלומר, בל' שבט), והשני - לאחריה (כלומר, בא' אדר), יחוגו התאומים את בר המצווה שלהם, בהפרש של חודש זה מזה, אם תחול בר המצווה בשנה מעוברת. האחד בל' שבט, והשני בא' אדר ב'.
תופעה מעניינת נוספת היא, לידת תאומים בליל ראש חודש אדר ב' בשנה מעוברת. אם אחד יוולד קודם שקיעת החמה (כלומר, בל' אדר א'), והשני - לאחריה (כלומר, בא' אדר ב'), יחוגו התאומים את בר המצווה שלהם, בהפרש של חודש זה מזה, אם תחול בר המצווה בשנה פשוטה. הנולד ראשון בל' אדר, והשני בא' אדר. כלומר, השני לפני הראשון.
נוסף לכך, אדם הנולד בשנה מעוברת בל' אדר א', יתקשה לחגוג את יום הולדתו בשנים פשוטות, וזה משום שבאדר "רגיל" אין שלושים יום. הדבר דומה לאדם הנולד ב-29 בפברואר, שהרי חודש זה, הוא לרוב בן 28 ימים. אם נפטר אדם בל' באדר א', מקובל לקיים לו אזכרה בל' בשבט בשנה פשוטה. מנגד, בר מצווה לנער שנולד בל' אדר א' מקובל לציין בשנה פשוטה בא' בניסן,] אף שיש פוסקים שכתבו שבר המצווה יהיה ב-ל' שבט.
ההשלכות ההלכתיות הן, כמו שנאמר, מועד חיובם במצוות של הנולדים בחודש זה, ומועד האזכרה לאדם שנפטר בחודש זה.
אבל לגבי אבלות שנים עשר חודש, האדרים נחשבים לשני חודשים, כך שאדם שהתחיל להתאבל בתחילת חודש ניסן יסתיימו ימי אבלו בתחילת אדר ב', והאזכרה תהיה רק חודש אחר כך בתחילת ניסן.
דן לחמן

תולדות חייו

לחמן נולד בתל אביב. בנעוריו היה פעיל בבנק"י, תנועת הנוער הקומוניסטי.
בצעירותו הכיר את העיתונאי ומבקר התרבות מיכאל אוהד, והיה בן-זוגו במשך עשרים ושתיים שנה.
בשנת 1975 היה בין המצטרפים הראשונים לאגודה לשמירת זכויות הפרט. משנת 1976 היה שותף לעריכת "ריש גלי", כתב העת ההומו-לסבי הראשון בישראל, ולעריכת יורשו "נתיב נוסף". ב-1977 ייסד את "הקו הלבן" – קו תמיכה להומואים, לסביות והוריהם במצוקה. בשנת 1983 יזם הקמת ועד פעולה למלחמה באיידס, שהיה לוועד למלחמה באיידס, שנוסד רשמית ב-1985.
בשנת 1990, לאחר שנים רבות של התנדבות בער"ן, יזם את הקמת המרכז לסיוע לנפגעי תקיפה מינית.
פעל במקביל כתסריטאי בישראל ובארצות הברית. יחד עם עמוס גוטמן חיבר את התסריט לסרטים "מקום בטוח", "נגוע" ו"צל אחר". הוא הופיע על המסך בסרטים "נגוע" הקצר, "עמוס גוטמן - במאי קולנוע", "מקום בטוח" ו"ילדים טובים".
כמבקר תרבות פרסם כתבות ומאמרים ב"דבר" (במסגרת המדור "הומוגני" שנכלל במוסף השבועי של העיתון), בכתבי העת של הקהילה הגאה "מגעים", "הזמן הוורוד" והפורטל GoGay ופרסם רשימות בנושאי תרבות, ספרות, קולנוע ותיאטרון באתר אימגו.
ביוני 2005 זכה בפרס יקיר הקהילה הלהט"בית על מפעל חיים.
לחמן היה אב לבן.
נפטר בספטמבר 2012, בגיל 71.
בשנת 2019 יצא סרט הקולנוע התיעודי "הדווקאים", שכולל בתוכו ראיונות עם לחמן.
קוורסקס

הקהילה היהודית

פרק זה לוקה בחסר. אנא תרמו לוויקיפדיה והשלימו אותו.
אמילי רטאייקאוסקי

ביוגרפיה

בת יחידה שנולדה בלונדון להורים אמריקאיים. אביה קתולי ואמה יהודייה. החלה לדגמן בשנת 2004 ופרצה לתודעה הציבורית בוידאו קליפ של השיר Blurred Lines של רובין ת'יק שזכה לתואר שיר השנה של 2013 במדינות רבות. בקליפ זה הופיעה כשלגופה חוטיני שקוף למחצה ביחד עם שתי דוגמניות אחרות באותה תלבושת והפכה לסמל מין. רטאייקאוסקי הופיעה גם בקליפים רבים אחרים ובתצלומים אירוטיים. רטאייקאוסקי שיחקה בקומדיית המצבים iCarly בתפקיד משנה. רטאייקאוסקי היא תושבת לוס אנג'לס והעיר ניו יורק. נבחרה להופיע במהדורת 2014 של גיליון בגדי הים של ספורטס אילוסטרייטד, כמו כן שיחקה בסרטו של דייוויד פינצ'ר "נעלמת" (המבוסס על ספר בעל אותו שם) שיצא לאקרנים בשנת 2014, שיחקה לצידו של זאק אפרון בסרט "אנחנו החברים שלכם" משנת 2015. בשנת 2018 שיחקה בסרט הקומי "מרגישה פצצה". באותה שנה שיחקה לצדו של אהרון פול בסרט המתח "הבית".
אלכסיי קוסולאפוב

קריירה

קוסולאפוב החל את הקריירה המקצוענית שלו בקבוצת הנוער של המועדון הרוסי ספרטק מוסקבה. בשנת 1993, לאחר קדנציות בקבוצות ר.א.ק. ילגבה (כיום פ.צ. ילגבה הלטבית) וטיומן הרוסית, הצטרף לקבוצת הפאר לוקומוטיב מוסקבה, במדיה זכה פעמיים בגביע הרוסי, וארבע פעמים נבחר לרשימת 33 השחקנים הטובים ביותר בליגה הרוסית.
באותן שנים קוסולאפוב אף זומן לנבחרת רוסיה, במדיה ערך את הופעת הבכורה שלו במשחק ידידות מול ערב הסעודית, ב-6 באוקטובר 1993. בסך הכל ערך קוסולאפוב 8 הופעות בינלאומיות, וב-8 ביוני 1997 כבש את שערו היחיד בנבחרת, בניצחון 0-2 על נבחרת ישראל במשחק שנערך באצטדיון לוז'ניקי במוסקבה במסגרת מוקדמות מונדיאל 1998.
לאחר עונה בליגה הספרדית במדי ספורטינג חיחון, וקדנציה קצרה נוספת בלוקומוטיב, הגיע קוסולאפוב לישראל וחתם בקבוצת מכבי תל אביב. הוא שיחק במדיה 59 פעמים בליגה הבכירה, וסייע לה לסיים במקום השני בעונת 1998/1999.
בשנת 2000 חזר קוסולאפוב לעונה נוספת בלוקומוטיב מוסקבה, שם שיחק בקבוצת המילואים של המועדון, ועזב בסיום העונה. בשנתיים שלאחר מכן הוא לא זכה להופעות רבות בקבוצות סוקול סרטוב וטרק גרוזני ברוסיה, ובשנת 2003 עבר לליגה הקזחית, שם שיחק בקבוצות טובול, אסטנה ואקטובה, וזכה בשתי אליפויות, שני גביעים וסופר קאפ אחד.
בשנת 2009 פרש קוסולאפוב ממשחק פעיל, וכיום הוא מאמן כושר בקבוצת אקטובה.
ג'יימס הריוט

ביוגרפיה

ווייט נולד בסנדרלנד, אנגליה, אך בהיותו בן שלושה שבועות בלבד עברו הוריו לגלאזגו, סקוטלנד. שם למד בבית הספר היסודי "יוקר" (Yoker) ובבית הספר התיכון הילהד (Hillhead).
בשנת 1939, בגיל 23, הוסמך כוטרינר מטעם הקולג' הוטרינרי של גלאזגו. בשנה לאחר מכן מצא עבודה בעיירה הכפרית ת'ירסק, 20 או 30 מייל מהדיילס של יורקשייר, שם נשאר במשך כל חייו.
ב-1969 כתב את הספר "לו רק יכלו לדבר", הראשון בסדרת ספרים (מפורסמת כיום) המבוססת של חייו ועבודתו כוטרינר ועל הכשרתו כטייס בחיל האוויר המלכותי במהלך מלחמת העולם השנייה. בספריו הוא מכנה את העיירה בה הוא חי בשם דארובי. תיאור עיירה זו מבוסס ברובו על העיירות ת'ירסק ולייבורן.
הספרים, אשר עוסקים בתקריות ציוריות וקומיות אשר אירעו לו או לאנשים שהכיר, היו פופולריים מאד, ובעת מותו הוא היה אחד הסופרים הנמכרים ביותר בבריטניה כמו גם בארצות הברית. על אף הצלחתו הספרותית, הוא המשיך לעסוק בוטרינריה עד מותו, יחד עם עמיתו דונלד סינקלייר.
בין היתר בגלל החוק הבריטי האוסר על וטרינרים לפרסם, ווייט אימץ שם עט. הוא בחר את השם "ג'יימס הריוט" לאחר שראה בטלוויזיה את השוער ג'ים הריוט משחק משחק מוצלח במיוחד עבור ברמינגהאם סיטי
נגד מנצ'סטר יונייטד. לעמיתו ולאחיו, דונלד ובריאן סינקלייר, העניק את הכינויים זיגפריד וטריסטאן פארנון, בהתאמה.
ספריו עובדו לשני סרטים ולסדרת טלוויזיה מרובת עונות ב BBC, בשם "כל היצורים גדולים כקטנים".
ספריו המפורסמים ועיבודיהם השפיעו על רבים להיות וטרינרים בעצמם.
הקבינט של אלבניה

תפקיד הקבינט

הקבינט אחראי לתת דין וחשבון לפרלמנט האלבני. הפרלמנט רשאי לפרק את הקבינט (בעקיפין) באמצעות הצעת אי-אמון. השרים נדרשים לענות על שאילתות בכתב או בעל פה שמוצעות על ידי חברי האספה הלאומית. באלבניה, שאילתות אלה מכונות "שאלות הממשלה". בנוסף, על שרי הקבינט להשתתף בישיבות ודיונים בפרלמנט הנוגעים לחקיקה בתחום אחריותם. משמע, שר האוצר מחויב להגיע לדיון באספה הלאומית בנוגע לחקיקה בתחום הכלכלי. 
אם ברצונם של שרי הקבינט לפתוח בהליך חקיקה, הם זקוקים לאישור האספה הלאומית. לרוב, הפרלמנט מאשר לשרים לפתוח בהליכי חקיקה. 
הקבינט משחק תפקיד מרכזי בקביעת סדר היום של האספה הלאומית. הקבינט יכול להציע חוקים ותיקונים במהלך ישיבות פרלמנט ולדחות דיונים שנקבעו על ידי נשיאות האספה הלאומית במטרה לקדם חקיקה בתחומים שונים.
הרמינה, נסיכת ולדק ופירמונט

ביוגרפיה

אידה נולדה ב-29 בספטמבר 1827 בארולזן לגאורג השני, נסיך ולדק ופירמונט ואמה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג.
ב-25 באוקטובר 1844 התחתנה הרמינה עם בן דודה אדולף, נסיך הכתר של שאומבורג-ליפה, ממנו נולדו לה 8 ילדים. בשנת 1860 מת חמיה גאורג וילהלם, נסיך שאומבורג-ליפה, ובעלה אדולף הראשון, נסיך שאומבורג-ליפה עלה לשלטון במקומו. בשנת 1866 הצטרפה נסיכות שאומבורג-ליפה בראשות בעלה אדולף לאוסטריה במלחמת אוסטריה-פרוסיה, אך לאחר תבוסת האוסטרים הצטרף אדולף בשנת 1867 לקונפדרציה הצפון-גרמנית. בשנת 1870 לחמו כוחות הנסיכות בראשות אדולף לצד פרוסיה במלחמת פרוסיה-צרפת, ובשנת 1871 הצטרפה הנסיכות לאימפריה הגרמנית. בשנת 1893 מת בעלה אדולף, ובנה גאורג, נסיך שאומבורג-ליפה עלה לשלטון במקומו, וב-16 בפברואר 1910 מתה הרמינה בביתה בביקבורג.
בשפל

בשפל (ברוסית: На дне) הוא מחזה בארבע מערכות, פרי עטו של מקסים גורקי. זהו המחזה הידוע ביותר של גורקי.

תהליך הכתיבה

גורקי כתב את "בשפל" כאשר גלה בעיירה ארזאמאס, אחרי שהואשם בפעילות חתרנית כנגד השלטון. שמו המקורי של המחזה היה "בשפל החיים". גורקי תיאר בצורה נטורליסטית דמויות המצויות בשפל החברה. המחזה מהווה מחאה נוקבת כנגד התהוותו של המעמד קשה היום. הוא מתאר את האמת הקשה והשקר הפושה במחזה מראשיתו ועד סופו, כאשר רוב הדמויות בוחרות שלא לראות את מציאות חייהן הקשה.
דמויות המחזה "בשפל" מבוססות על תושבי המעון לעניים חסרי בית בניז'ני נובגורוד. המעון נבנה בידי ניקולאי אלכסנדרוביץ' בוגרוב (1911-1837), סוחר תבואה פילנתרופ ואדוק האמונה הישנה, לזכרו של אביו. א.פ. בוגרוב. כששחקני התיאטרון האמנותי של מוסקבה ערכו חזרות למחזה בסיבוב ההופעות הראשונה בשנת 1902, מקסים גורקי סיפק להם תצלומים של המעון, אותם צילם הצלם הידוע מקסים דמיטרייב, על-מנת לסייע ביצירת הריאליזם של המשחק והתלבושות.

הפקת הבכורה

המחזה "בשפל" הועלה לראשונה בידי התיאטרון האמנותי של מוסקבה ב-18 בדצמבר 1902. בהצגה כיכבו גדולי שחקני התיאטרון הרוסי של אותה עת: קונסטנטין סטניסלבסקי (שגם ביים), אולגה קניפר-צ'כובה, קאצ'אלוב, מוסקבין. 
כשהמחזה הוצג לראשונה נמתחה עליו ביקורת בשל הפסימיזם והמסר המוסרי העמום שלו. הצגת המעמד הנמוך נתפשה כרואת שחורות וחסרת תקווה יתר על המידה. נטען שגורקי התעניין יותר ביצירת דמויות שייחקקו בזיכרון מאשר בהתפתחות העלילה. אולם, במובן זה המחזה נחשב ליצירת מופת.
ההפקה נחלה הצלחה גדולה והייתה אבן דרך בריאליזם הסוציאליסטי הרוסי.
K2-18b

גילוי מים

מחקרים שנעשו באמצעות טלסקופ החלל האבל, איששו תוצאות שהתקבלו בטלסקופים החלליים קפלר ושפיצר, ואפשרו מדידות נוספות של אטמוספירת הכוכב. שני ניתוחים נפרדים של נתוני האבל פורסמו בשנת 2019, בהובלת חוקרים מאוניברסיטת מונטריאול ומיוניברסיטי קולג' לונדון (UCL). שניהם בדקו ספקטרום של אור כוכבים העובר באטמוספירה של כוכב הלכת במהלך מעברים, וגילו כי ל-K2-18b יש אטמוספירת מימן-הליום עם ריכוז גבוה של אדי מים, שעשויים לנוע בין 0.01% ל-12.5%, עד בין 20% ל-50%, תלוי בסוגים ובכמויות הגזים האחרים שנמצאים באטמוספירה שלו. ברמות ריכוז גבוהות של אדי מים, תיתכן אף אפשרות ליצירת עננים. המחקר שבוצע בלונדון על ידי UCL פורסם ב-11 בספטמבר 2019 בכתב העת Nature Astronomy, והמחקר שבוצע על ידי אוניברסיטת מונטריאול פורסם יום קודם לכן. בניתוח הנתונים במחקר של UCL, רמת הביטחון הסטטיסטית לגילוי המים גבוהה מאוד ועומדת על 99.97%.
זו התגלית הראשונה של מים בכוכב לכת חוץ-שמשי שנמצא באזור ישיב. מים התגלו בעבר באטמוספירות של כוכבי לכת, אך רק באזורים בלתי ישיבים, כגון בכוכב הלכת WASP-17b ובאחרים.
אסטרונומים הדגישו כי גילוי מים באטמוספירה של K2-18b אינו אומר שכוכב הלכת מאפשר חיים, מכיוון שהוא ככל הנראה חסר כל משטח יציב או אטמוספירה שיכולה לתמוך בחיים. בנוסף, כוכב הלכת מקיף ננס אדום פעיל מאוד, ולכן, ככל הנראה, הוא גם סופג קרינה בכמות מסוכנת לאפשרות של חיים.
עם זאת, מציאת מים באזור חוץ שמשי וישיב, מסייעת להבין כיצד נוצרים כוכבי לכת. כעת צפוי טלסקופ החלל ג'יימס וב, שמתוכנן לשיגור ב-2021, לבצע תצפיות מחקר על K2-18b, וכך גם טלסקופ החלל ARIEL, שמיועד לשיגור בשנת 2028. שני הטלסקופים החלליים הללו יישאו מכשירים שנועדו לקבוע את הרכב האטמוספירות של גרמי שמים חוץ-שמשיים.
גיא הוכמן

ביוגרפיה

הוכמן נולד ברמת גן. למד בבית הספר התיכון העירוני אהל שם בעיר במגמת תיאטרון. בצה"ל שירת כלוחם ומפקד בגדוד 932 של הנח"ל.
לאחר השחרור מהצבא, עבד בצוות בידור בכפר הנופש לחיילים באשקלון והדריך כשנתיים נוער בסיכון בעמותת "אחריי!".
בשנת 2012 שיחק בסרט "מקום בגן עדן" בבימויו של יוסי מדמוני.
בשנת 2013 פתח יחד עם עילי קמחי את ערוץ נייס גיא באתר YouTube והסרטון הראשון אותו יצרו יחד עם נועם טורנברג הפך להצלחה ויראלית בין לילה. בערוץ המנוהל על ידי שותפו ליצירה הבמאי והעורך עילי קמחי (וידאומן) מערכונים קומיים אשר עוקבים אחר עלילותיו של "נייס גיא" (בגילומו של הוכמן), צעיר ישראלי כושל אשר חולם למצוא אהבה. המערכונים זוכים לוויראליות והסרטונים בערוץ צברו מיליוני צפיות.
בשנת 2014 נבחר לאחד מחמשת כוכבי הרשת המובילים בישראל על ידי אתר וואלה!. באותה שנה החל לכתוב טור באתר mako בשם "הבן של השכנה", אותו הוא כתב על בסיס שבועי.
בשנת 2015 יצר וכתב את הקומדיה האינטרנטית "מחפש כיוון", שמשודרת ב-mako בהפקת שידורי קשת, ועוסקת בצעיר ישראלי מדור ה-Y אשר מנסה למצוא כיוון משמעותי לחייו. בסדרה התארחו מפורסמים רבים, ביניהם: אדיר מילר, איציק זוהר, משה דץ ודנית גרינברג.
בשנת 2016 הגיש את "אח עד הבית" - תוכנית המודחים האינטרנטית של העונה השביעית של "האח הגדול". בנוסף, באותה שנה שיחק כמראיין מטעם מאקו בפרק השלישי של "צומת מילר" בערוץ 2. הוכמן גם הוביל קמפיין פרסומי של המכללה האקדמית נתניה. בהמשך, ולכבוד המשחקים האולימפיים בריו יצר עבור מאקו את הסדרה האינטרנטית "המינימום האולימפי" בה הוא מנסה להגיע לאולימפיאדה, ובין השאר נעזר גם בח"כ אורן חזן, יעל ארד וספורטאי המשלחת. היה גם לתסריטאי בתוכנית "נוסבאום וגולדשטיין" בערוץ 10.
בשנת 2017 עבר הוכמן לזכיינית רשת, והחל להגיש פינה בתוכנית המלווה את הריאליטי "דה וייס". במקביל, מגיש את פינת שאלוני הרחוב "הוכמן בשטח" בתוכנית "העולם הבוקר" בה בכל שבוע הוא מראיין תושבים של עיר אחרת.
באותה שנה גילם את דמותו של רני צ'ייסר, יחצ"ן מסיבות בעונה הרביעית של "החברים של נאור" בערוץ 10.
באפריל 2017 צילם סרטון עבור רשת מדיה ובו מצולם הוכמן מתהלך בבני ברק עם דגל ישראל במטרה לבדוק את תגובת הציבור החרדי לדגל ישראל. לקראת סיום הסרטון מופיע רוכב אופנוע ושובר את מקל הדגל. לאחר פרסום הסרטון נחשף על ידי חיים פרידלנדר עיתונאי קו עיתונות דתית כי סצנת שבירת הדגל הייתה מבויימת, ורוכב האופנוע שהכיר את הוכמן התבקש לשבור את הדגל בתואנה שהם עורכים סרט קומי, הדבר גם תועד במצלמות אבטחה. הוכמן הואשם ביצירת "פייק ניוז" במטרה להסית נגד הציבור החרדי. בעקבות המחאות ברשתות החברתיות, הסירה "רשת" את הסרטון. בהמשך פוטר הוכמן יחד עם הצלם מרשת. בראיון לכיכר השבת התנצל הוכמן ואמר שמדובר בטעות הגדולה בקריירה שלו, ומכיוון שלא היה מעורב בעריכה הקטע הוכנס בצורה שלא משקפת אותו.
באוגוסט 2017 הצטרף לאתר וואלה כעורך התוכן השיווקי.
בספטמבר 2017, עם מעבר תוכנית הטלוויזיה "ערב טוב עם גיא פינס" לזכיינית קשת, הצטרף הוכמן ככתב שטח.
באוגוסט 2018 הצטרף הוכמן לנבחרת הכותבים של המגזין "בלייזר".
בדצמבר 2018 נבחר הוכמן בעשירייה הראשונה בפרויקט "under40" לשנת 2018 של אתר "אייס".
הוכמן הוא בעל תואר ראשון בתקשורת מהמסלול האקדמי המכללה למינהל. הוא מתגורר בתל אביב.
באוקטובר 2019 התארס לבת זוגתו אביה.
יוסף שילינגר

חייו

יוסף שילינגר נולד בחרקוב אוקראינה (אז בתחומי האימפריה הרוסית), שם הוסמך במוזיקה. בשנת 1928 הוא עבר לארצות הברית. בארצות הברית שימש כמורה פרטי וקיבץ תחתיו תלמידים מפורסמים רבים. בין 1932 ל-1936 ג'ורג' גרשווין למד תחת שילינגר תוך כתיבת האופרה פורגי ובס.
שיטת ההלחנה שילינגר הקרויה על שמו מנתחת את כל האלמנטים המוזיקליים ניתוח מתמטי, ובעצם מעבירה את מגרש המשחקים אל המתמטיקה. שילינגר חזה שיטות ניתוח והלחנה רבות כדוגמת Set Theory שרק מאוחר יותר פותחה מחדש על ידי אלן פורטה ומילטון בביט. שילינגר החל הרבה לפני יאניס קסנאקיס לעבוד עם אלגוריתמים של שיטות הלחנה.
בישראל המשיך את דרכו תלמידו הישיר צבי קרן, ששימש כראש המחלקה למוזיקולוגיה באוניברסיטת בר-אילן. בין תלמידיו של פרופ' קרן נמנים גם אריאל זילבר ואלברט פיאמנטה.
נעלי צבא

נעלי צבא הן נעליים המשמשות את החיילים ומהוות חלק בלתי נפרד מהתלבושת הצבאית התקנית והמלאה.
בצבאות שונים ברחבי העולם ישנה לרוב הפרדה בין "נעלים קרביות" לבין "נעליים יצוגיות" (כשם שיש הפרדה בצבאות העולם בין מדים המשמשים לפעילות מבצעית לבין המדים הייצוגיים).
נעלי הצבא המשמשות בפעילות מבצעית נועדה לאפשר ללוחמים הגנה על רגליהם ועל קרסוליהם, ולאפשר יציבות במהלך הפעילות בתנאי שטח שונים.
נעליים אלה עשויות באופן מסורתי מעור מוקשח, אולם בשלהי המאה ה-20 החל ייצור נעליים מסיבי ניילון.
בהתאם לתנאי השטח השונים, ישנם צבאות בהם נעשה שימוש בנעלים שונות לתנאי אקלים שונים (נעלי יער גשם, נעלי מדבר, ונעלי שלגים).

בעת החדשה

במהלך מלחמת העולם הראשונה יוצרו עבור החיילים נעליים בחפירות בחזית שבין צרפת ובלגיה לגרמניה. בשל הקור הרב בחזית זו בחודשי החורף, יוצרו נעלים מיוחדות העשויות מעור של פרות. נעלי אלה כונו "נעלי החפירות" בשל אופייה של המלחמה.

נעלי צבא מודרניות

נעלי הצבא המודרניות הראשונות יוצרו במהלך מלחמת העולם השנייה, הן על ידי צבא גרמניה הנאצית והן על ידי הצבא האמריקאי, שכינה נעלים אלה בשם M-1943. בנעליים אלה נעשה שימוש גם במלחמת קוריאה ובראשית מלחמת וייטנאם בה הוחלפו הנעליים לנעלי העור הגבוהות המקובלות כיום במרבית צבאות העולם. עם זאת, מרבית הכוחות המזוינים של ארצות הברית עברו לנעלי עבודה חומות עשויות זמש וזנחו את נעלי העור השחורות.

מוצר אופנה

נעלי צבא הפכו למוצר אופנה בתרבות הגותיקה והפאנק. כמו כן, בשל נוחותם בתנאי שטח נוהגים גם אנשים שאינם אנשי צבא לנעול נעליים אלה, ואלה נמכרות גם בחנויות מטיילים.
שמעון בן שטח

קורות חייו

ברוב המקורות התלמודיים מוזכר שמעון בן שטח כנשיא הסנהדרין, אולם במשנה במסכת חגיגה פרק ב', מוצג ספק בדבר. בתוספתא מסכת סנהדרין (מהדורת צוקרמאנדל) פרק ו הלכה ו, נכתב שבעקבות מקרה שבו הוציא יהודה בן טבאי להורג עד זומם שלא כדין, "קיבל עליו יהודה בן טבאי שלא יהא מורה הלכה אלא על פי שמעון בן שטח".
בזכות אחותו, שלומציון המלכה, ניצל שמעון בן שטח מרדיפותיו של המלך אלכסנדר ינאי נגד החכמים.
שמעון בן שטח נזכר כמי שהצליח לגבור על הצדוקים ולהביא לדומיננטיות של הפרושים בסנהדרין. מגילת תענית מציינת את כ"ח בטבת כמועד שמחה על ניצחון הפרושים על הצדוקים בידי שמעון בן שטח.
שמעון בן שטח, כמו גם יהודה בן טבאי, שותפו לזוג השלישי, מוצג במספר מקרים כעוסק בענייני דין ועדות. במסכת אבות הוא אומר: "הוי מרבה לחקור את העדים; והוי זהיר בדבריך, שמא מתוכן ילמדו לשקר". הוא ידוע בהוראתו לדיינים לדון דיני נפשות על פי עדים בלבד. מסופר עליו שאף על פי שראה אדם רץ אחרי חברו עם סכין שלופה והראיות הנסיבתיות הראו בבירור שהוא רצח אותו, לא דן אותו למוות בהיעדר עדים שראו את הרצח.
יחסו לכישוף היה מורכב, כאשר שמע על המאגיה שעשה חוני המעגל על מנת להוריד גשם נאמר בתלמוד "שלח לו שמעון בן שטח: אלמלא חוני אתה, גוזרני עליך נידוי." לעומת זאת, במשנה מסופר שכשראה צורך בכך נהג על פי הוראת שעה ויזם מאבק כולל בתופעת המכשפות, שבמהלכו באשקלון הוצאו להורג שמונים מכשפות ביום אחד, למרות ההלכה הרגילה האוסרת להוציא להורג יותר מאדם אחד ביום. בעקבות מעשה זה, העלילו קרובי אותן נשים על בנו של שמעון בן שטח שעבר עבירה שחייבים עליה סקילה, והוציאו אותו לסקילה על פי עדותם, למרות שהעדים הודו בעלילה עם קבלת פסק הדין. ייתכן שדבריו על הצורך בחקירה מרובה של העדים, נאמרו לאחר העלילה על בנו.
במסכת סנהדרין מסופר שהמלך אלכסנדר ינאי הוזמן לדין בפני הסנהדרין לאחר שעבדו הרג אדם. הורה שמעון בן שטח למלך לעמוד, ונענה: "לא כשתאמר אתה, אלא כמה שיאמרו חבריך". אלא שחבריו של שמעון בן שטח כבשו פניהם בקרקע. אמר להם שמעון בן שטח: "בעלי מחשבות אתם, יבא בעל מחשבות ויפרע מכם". מיד בא גבריאל וחבטן בקרקע ומתו.
מסופר על שמעון בן שטח שקנה חמור מישמעאלי ומצא אבן טובה תלויה בצווארו. למרות שהיה פטור מלהחזיר את האבן, החזיר את האבן לישמעאלי.
בתלמוד ירושלמי, מסכת בבא מציעא, פרק ב', הלכה ה' מסופר ששמעון בן שטח היה מתפרנס ממסחר בכותנה.
עוסק פטור

התנהלות כללית

מעבר לניהול ספרי החשבונות, העוסק הפטור חייב בשמירתם של המסמכים הנוגעים לפעילות העסק, קבלות, הוצאות, אישורי ניכוי מס, טופסי 106 אם העוסק הפטור עובד גם כשכיר, אישורי תרומות, אישורים על הפקדות לקופות גמל וקרנות השתלמות.
העוסק הפטור (ככל בעל עסק הרשום כעצמאי במס הכנסה), מחויב בשמירת ספרי הנהלת חשבונות והמסמכים הנוגעים לפעילות העסק לתקופה של שבע שנים.
מומלץ שלא לאחר בהגשת הדיווחים כדי שלא לשלם קנסות מיותרים.
עוסק פטור יכול לנהל את היבטי הדיווח הקשורים לרשויות המס בעצמו, לקבל ייעוץ והדרכה לגבי מילוי הדוח השנתי בלשכות של משרדי מס הכנסה ולהיעזר בחוברות ההדרכה המוצאות על ידי רשות המיסים מדי שנה. לעיתים כדאי ורצוי להיוועץ ביועץ מס או ברואה חשבון במילוי הדיווח השנתי וההתנהלות הכללית. השימוש ביועץ מס כאיש מקצוע המתווך בין העוסק לבין שלטונות המס, יכול לייעל את ההתנהלות מול רשויות המס ומאפשר למצות את מלוא זכויות הנישום.
EBid

תוכנית נקודות Buddy Points

החברים יכולים לקבל נקודות בקניה, מכירה, או פרסום של פריט חדש. נקודות אלו יכולות לשמש במכירות Buddy של פריטים החל ממוצרים שימושים המפרסמים את eBid וכלה במצלמות, צגים, ומוצרים חשמליים לבית.
המוח הגדול

תפקודים

כל אחת ממערכות החישה בגוף שולחת מידע לאזור ספציפי בקליפת המוח.
לדוגמה, קליפת הראייה מקבלת מידע חושי מהעיניים.
תגובות מוטוריות או תנועות של חלקי גוף נשלטות על ידי אזור מסוים באונה הקדקדית של קליפת המוח.
שאר קליפת המוח, שאינו חישתי וגם לא מוטורי, מורכב מאזורי אסוציאציה. אזורים אלו תופסים את החלק היחסי הגדול ביותר בקליפת המוח האנושי. הם מעורבים בכל מה שקורה בין התחושה לפעולה. יש להם חלק בתהליכי זיכרון, מחשבה ושפה.
אני גיטרה

מבנה פרק

מדי פרק מתארח אומן רוק ישראלי שמופיע לביצוע קלאסיקה אשר נוגעת בו באופן אישי. הוא מצטרף לשיחה ומבצע את השיר ביחד עם סינגולדה, הלהקה ונגן הגיטרה הצעיר שגם מבצע קטע סולו. בכל תוכנית משתתף ילד אחר.
סינגולדה, בדיאלוג עם גיטרה מוזהבת בשם "גולדה", עליה מנגן גיטריסט צעיר (עד גיל 13), מציג את השיר, מספר על האמן, על התקופה, על תהליך הכתיבה של השיר ועל השפעתו ותרומתו לעולם המוזיקה.
העונה החמישית של התוכנית התמקדה בניגוד לעונות הקודמות בקלאסיקות רוק לועזיות, לעומת העונות הקודמות שעסקו ברוק ישראלי. כמו כן בעונה זו, בנוסף, ובשונה מהעונות הקודמות, בכל פרק יוצאים סינגולדה וגולדה לכתבת שטח קצרה, העוסקת בתחומים שונים של עולם המוזיקה בכלל והגיטרה בפרט.
הר אש (אנטארקטיקה)

גילוי ההר

ההר מופה לראשונה על ידי הסקר הגאולוגי של ארצות הברית, באמצעות סקרים שבוצעו בעזרת טלורומטר, ותצלומי אוויר שבוצעו על ידי צי ארצות הברית בין השנים 1963–1959.

מקור השם

שמו של ההר ניתן לו על ידי הוועדה המייעצת לשמות אנטארקטיים. 
ההר נקרא על שם ראלף אי. אש ׁ(Ralph E. Ash), מכונאי שהיה חבר משלחת מקמורדו חוצת הקוטב הדרומי של ארצות הברית (U.S. McMurdo-Pole traverse party) בעונת מחקר 1961–1960.

לקריאה נוספת

• WARWICK F. VINCENT, CLIVE HOWARD-WILLIAMS, Nitrate-rich inland waters of the Ross Ice Shelf region, Antarctica, Antarctic Science 6 (3): 339-346 (1994), P 340
• Lorna Louise Thurston, A PILOT FRAMEWORK AND GAP ANALYSIS TOWARDS DEVELOPING A FLUVIAL CLASSIFICATION SYSTEM IN THE ROSS SEA REGION ANTARCTICA, P 23